text: Kom indenfor i en kultur-container
  12 maj 2015 kl. 14.40
  Fredericia står klar til at åbne et nyt container-projekt på havnen. Formålet er at skabe liv og miljø.
  Det er nok de færreste, der dyrker yoga eller drikker kaffe i en container. Men det kan du komme til at prøve nu. FredericiaC vil skabe liv på havnen i Fredericia, så derfor kan man låne en container og indrette den til et kultursted.
  - Det store projekt er at skabe en ny bydel i Fredericia midtby. Det skal indeholde en masse kultur, en masse butikker og en masse miljø for borgerne og nye tilflyttere, siger Tim Andersen, projektdirektør hos FredericiaC til TV SYD.
  Kravet til containerindholdet er, at det skal være en form for kulturel og bidrage til fællesskabet i Fredericia.
  Containerområdet er en del af et større projekt. I alt er der sat seks milliarder af til projektet om nye arbejdspladser, boliger, kultur og miljø.
  Hør Tim Andersen uddybe projektet her. Varighed: 44 sekunder
  